קוראי מגזין קנאביס האדוקים זוכרים בודאי את הפרסום המפתיע אודות פטנט מס' 6630507 – אחד מכמה פטנטים שרשמה ממשלת ארה"ב על רכיבי הקנאביס עוד בשנות ה-90.
מאז, בנוסף לבעלות על הקנאביס מתוקף חוקי האיסור על שימוש בצמח, מחזיק הממשל האמריקני גם בבעלות על הקנבינואידים עצמם וכל מה שמופק מהם כולל קנבינואידים סינתטיים וכל היתרונות הרפואיים המגיעים עימם. "קנבינואידים נמצאו כבעלי יכולת נוירופרוטקטיבית ייחודית למשל בהגבלת הנזק הנוירולוגי שנגרם משבץ וטראומה או גטיפול במחלות כמו אלצהיימר, פרקינסון ו-HIV," נכתב בתיאור הפטנט הרשום.
בכל העולם קיוו שגם אם לא יכריז הממשל האמריקני על התרת הקנאביס לשימוש אישי באופן חופשי לחלוטין, לכל הפחות הוא יוריד את הצמח מקטגוריית 'דרגה 1' ברשימת הסמים המסוכנים, המגדירה את החומרים שאינם בעלי ערך רפואי, לקטגוריה נמוכה יותר – כזו שגם תכיר סוף סוף ביתרונות הצמח לטיפול וגם תפתח בפועל אפשרות למחקר מסודר וחופשי יותר על סגולותיו ותועלתו.
ההחלטה הובילה לביקורת נוקבת ביותר, הן מצד הציבור בכללותו והן מצד רופאים, חוקרים ופוליטיקאים בכירים, ביניהם ד"ר סנג'י גופטה ראש דסק הבריאות של CNN ותומך קנאביס מוצהר, המועמד לנשיאות ארה"ב גארי ג'ונסון והמועמד לשעבר לנשיאות ברני סנדרס שכבר טען שמריחואנה "צריכה להיות חוקית כמו טבק", כמו עוד רבים אחרים.
בשעות האחרונות הפכה כאמור הביקורת המילולית גם לקמפיין רשת עוקצני, במסגרתו מעלים גולשים לרשתות החברתיות תמונות של כף ידם ובהן מופיע אותו מספר הפטנט שרשמה ממשלת ארה"ב על רכיבי הקנאביס – זאת כביקורת על האירוניה והציניות בהחלטת ה-DEA כמובן ובמסר 'דבר אל היד' כלפי הממשל.